钦定古今图书集成/明伦汇编/氏族典/第267卷 > 王延德
## 钦定古今图书集成/明伦汇编/氏族典/第267卷 > 王延德

按《宋史王延德传》：“延德，开封东明人。曾祖芝，濮阳令。
祖璋，相州录事参军。父温，晋末契丹内寇，温率乡豪
捍蔽境内，里人德之。宣祖掌畿甸兵，与温厚善，延德
方总角，宣祖爱其谨重，召置左右。太宗尹京，署为亲
校，专主庖膳，尢被倚信。太平兴国初，授御厨副使，迁
正使，加尚食使，俄领蓟州刺史，改皇城使，掌御辇院”、
左藏库。端拱初，领本州团练使。至道二年，加领平州
防御使。真宗嗣位，改领怀州。永熙复土，提点缘路供顿。咸平初，出知华州。上幸大名，为东京旧城都巡检
使。明年，以风痹请告，遣还本郡。是冬，卒。子应昌，庄宅
使、端州团练使。